open-index/open-wikipedia-markdown huggingface dataset:
Fadly Faisal

**Fadly Faisal** (lahèr tangghâl 3 April 2000) èngghi panèka palakon sareng moḍèl ḍâri bhângsa Inḍonèsia. Fadly ngawwâlè akarèr è ḍunia hiburân mènangka dhâddhi moḍèl ètaon 2017.

## Kaoḍi'ân awwâlna
Fadly lahèr kalabân asma Fadli Faisal è tangghâl 3 April 2000 è Jakarta. Fadly tamaso' ana' sè nomer tello' ḍâri empa' satarètanan, kalabân orèng seppo sè asmana Faisal sareng Dewi Zuhriati, orèng sè ngaghunghè toko kaèn è wilajâ Tanah Abang, Jakarta sè asalna ḍâri Payakumbuh, Sumatra Bârâ'. Salèrana ngaghunghè ḍuwâ' kaka' lakè' sè asmana Febri Adriansyah sareng Frans Faisal, tor ngaghungè alè' binè' sè asmana Fujianti Utami Putri.

È bâkto asakola, Fadly tamaso' morèḍ sè pènter. Salèrana segghut ngaollè ranking nomer sèttong.

## Karèr
Fadly ampon alako sajhhek asakola SMA kalabân ajhuwâl dhâ'ârân è sakola'an, sampè' ajhuwâlân bahan tekstil è pasar Mayestik. Saterrossa, è taon 2017, Fadly akarèr kalabân dhâddhi moḍèl tor ngèrèng pamèlèan palakon kangghuy iklan è tèlèvisi. Macemma iklan tèlèvisi ampon èmaènaghi, akadhi Garnier, Zalora, Erigo, Indomie, Fila, XL, sareng laèn samacâmma. Salaèn dhâddhi moḍèl iklan sareng pemotrètan, Fadly jhughân segghut dhâddhi orèng sè matao angghuyna è pèntas peraga. Salèrana toman dhâddhi moḍèl è pagelaran angghuyân Inḍonèsia Fashion Week, Digital Fashion Week sareng Men's Fashion Week ètaon 2018, sareng Jakarta Fashion Week ètaon 2019. Fadly jhughân èpèlè dhâddhi moḍèl majalah bâgiyân angghuyân sareng merek angghuyân kaghungna Arief Muhammad.

## Sombher
Tiffani Thiessen

**Tiffani Amber Thiessen** (lahèr 23 Januari 1974)iyâ arèya aktris Amèrika. Peranna mènangka Kelly Kapowski è serial NBC Saved *by the Bell* (1989–1993) bân media spin-off , bân mènangka Valerie Malone è serial Fox *Beverly Hills, 90210* (1994–98) madhâddhiyâghi jârèya idola remaja taon 1990 an.

## Kehidupan awal
Thiessen lahèr è Long Beach California, pottrè ḍâri Robyn (nè Ernest), èbhu roma tangga, bân Frank Thessen, perancang taman bân arsitek lanskap. Salèrana nyebbhut tarètan lalakè'na, Todd, mènangka sala sèttong sombher inspirasi pentingnga, bân èbhu serta emba bhinè'na mènangka panutan.

## Filmografi

## Sombher
Jerhemy Owen

**Jerhemy Owen Wijaya** otâbâ sè èkennal mènangka Owen (lahèr tangghâl 29 April 2002) èngghi panèka sorang krèator kontèn (content creator) sè asalna ḍâri Inḍonèsia. Kalabân mondhut jurusân Tèknologi Lingkungan sareng Ènergi Sè Anyar è Avans University of Applied Sciences, Breda, Bâlândhâ, Owen vokal aparèng pangajhârân tentang lingkungan sareng ènergi sè anyar lèbât mèḍia sosial kaghungna. Salèrana jhughân segghut aparèng onèng pengalaman mènangka dhâddhi mahasiswa ḍâri Inḍonèsia sè bâḍâ è Bâlândhâ.

Owen ècatet toman alako bhâreng sarwbg Pandawara, sèttong kalompo' bâgiyân na'kana' ngoḍâ sè ngaghunghè proyek kaangghuy abhârsè'è songay sè bâḍâ è Inḍonèsia. Owen bâḍâ è ḍâlem kegiadhân "World Clean-up Day Inḍonèsia" asareng pan-saponapan artis tor krèator kontèn sè laèn, akadhi Luna Maya, Turah Parthayana, Jehian Panangian Sijabat, Dennus Kho, Erika Ricardo, Vania Herlambang, sareng Rian Farhadi ḍâri "Prèsiḍèn Gèn Z". Rèng-orèng kasebbhut ngalakonè kegiadhân kaangghuy abhârsè'è songay kalabân abhereng è 38 propènsi sè bâḍâ è Inḍonèsia sè pustna bâḍâ è Kali Ciliwung, DKI Jakarta.

## Kaoḍi'ânna dhibi'èn
Jerhemy Owen lahèr è Jakarta ètangghâl 29 April 2002. Salèrana tamaso' ana' bungso ḍâri ḍuwâ' satarètanan.

Owen apacaran sareng Erika Richardo, sorang pelukis, pengusaha sè ghi' ngoḍâ, sareng krèator kontèn sè asalna ḍâri Inḍonèsia sè aktif è bâgiyân seni.

## Pamolangna

### Sekolah Dian Harapan (2005—2020)
Owen asakola SD sampè' SMA-na è Sekolah Dian Harapan è taon 2005-2020. Salèrana aktif mènangka dhâddhi angghuta baskèt è sakola'ânna.

### Avans University of Applied Science (2020)
Owen alanjutaghi pamolangna è Avans University of Applied Sciences è Breda, Bâlândhâ, è taon 2020. Salèrana mondhut jurusân Tèknologi Lingkungan sareng Ènergi Sè Anyar.

### Fontys University of Applied Sciences
Nalèkana asakola ollè pètto' semester, Owen ngèrèng program minor sè èlaksanaaghi sareng Avans University. Program panèka insyaallah bisa kaangghuy Owen asakola è universitas sè laèn selama sèttong semester. Owen pas  akuliah è Fontys University of Applied Sciences è Eindhoven, Bâlândhâ.

## Sombher
Uma Thurman

**Uma Karuna Thurman** (lahèr 29 April 1970) iyâ arèya aktris Amèrika. Salèrana dhâddhi terkenal secara internasional kalabân penampilanna mènangka Mia Wallace ḍâlem filem Quentin Tarantino taon 1994 *Pulp Fiction*, sè kemma salèrana ènobaddhâghi ka'angghuy Academy Award, BAFTA Awards, bân Scrèn Actors Guild Award ka'angghuy Aktris Pendukung Palèng Bhâghus.  Seggghut èpojhi mènangka inspirasi Tarantino, salèrana anyettong polè kalabân sutradarana ka'angghuy amaennaghi peran utama ḍâlem *Kill Bill: Volume 1* bân *2* (2003, 2004), sè aberri' ka salèran nominasi Pengharga.an BAFTA bân 2 nominasi Pengharga.an Golden Globe tambâ'ân.

## Filmografi

## Sombher
Ashley Tisdale

**Ashley Michelle Tisdale** () iyâ arèya aktris, penari, penyanyi bân produser asal Amèrika Serikal. Salèrana molaè èkennal saellana aperannaghi tokoh Maddie Fitzpatrick ḍâlem sitkom Disney Channel, 'The Suite Life of Zack & Cody' serta tokoh antagonis, Sharpay Evans ḍâlem filem High School Musical. Kapopuleran filem 'High School Musical' madhaddhiyâghi salèrana èpatabâri kontrak rekaman moso Warner Bros. Record taon 2006 bân arilis 2 album studio, "Headstrong" (2007) bân "Guilty Pleasure" (2009).

## Kehidupan awal
Tisdalelahèr è Deal, New Jersey, Amèrika Serikat  è tangghâl 2 Juli 1985. Salèrana aropa'aghi ana' sè nomer 2 ḍâri pasangan Mike Tisdale bân Lisa Tisdale. Salèrana anḍi' kaka' bâbinè' sè anyama Jennifer Tisdale, sè jhughân aktriss. Bâkto ghi' kènè' salèrana neng-ennene è Ocean Township bân dhibâsa è jâdiyâ. Tisdale aropa'aghi orèng Yahudi.

## Filmografi

### Film

## Sombher
Marisa Tomei

**Marisa Tomei** (/toʊˈmeɪ/, Italia: [toˈmɛi]; lahir 4 Desember 1964) adalah seorang aktris Amerika. Dia menjadi terkenal karena penampilan komedinya di *My Cousin Vinny* (1992), yang membuatnya mendapatkan Academy Award untuk Aktris Pendukung Terbaik. Dia menerima nominasi lebih lanjut dalam kategori untuk *In the Bedroom* (2001) dan *The Wrestler* (2008).

## Filmografi

### Film
Anneliese van der Pol

**Anneliese Louise van der Pol** iyâ arèya aktris sekaligus penyanyi sè èlahèrraghi è Amsterdam, Noord-Holland, Balândhâ tangghâl 1984. Salèrana èkennal bâkto aperannaghi Chelsea Daniels ḍâlem That's So Raven. Salaèn rowa, salèrana jhughân penyanyi.

## Kehidupan dan karier
### Kehidupan awal dan pekerjaan
Van der Pol lahèr è Nâldwijk, Holland Lao', ḍâri Willem van der Pol, sè aropa'aghi warga naghârâ Bâlândhâ bân direktur Bâgiyân Pemelihara.an Gedung è Universitas Negeri California è Fullerton, California, dan Dyan Ross, orèng Amèrika ḍâri Brooklyn, New York. Èbhu Van der Pol anyamaè jârèya Anne Frank saellana èntar ka bengko tempaddhâ Frank ngètek (èbhu Van der Pol sè aghâmana Yahudi).

## Filmography

### Film

### Television

## Sombher
Sigourney Weaver

**Susan Alexandra** "**Sigourney**" **Weaver** (/sɪˈɡɔːrni/; lahèr tangghâl 8 Oktober 1949) iyâ arèya aktris Amèrika. Produktif ḍâlem filem molaè ahèr taon 1970 an, salèrana èknennal polana peranna mènangka pahlawan bâbinè' laga, bân peranna ḍâlem filem blockbuster. Salèrana aropa'aghi sè narèma bânnya' pengharga.an, tamaso' British Academy Film Award, dua Golden Globe Awards, bân Grammy Award, salaèna nominasi ka'angghuy 3 Academy Awards, 4 Primetime Emmy Awards, bân Tony Award.

## Filmografi

### Television

## Sombher
Michelle Williams

**Michelle Ingrid Williams** (lahèr 9 Sèptèmber 1980) iyâ arèya aktris Amèrika. Èkennal otamana polana abintangè filem-filem independen sè skalana kènè' kalabân tema-tema tragis, salèrana ella narèma pan-bârâmpan pengharga.an, tamaso' 2 Golden Globe Awards bân Primetime Emmy Award, salaènna nominasi ka'angghuy 5 Academy Awards bân Tony Award.

## Kaoḍi'ân pribadina
Williams molaè akencan kalabân Ledger bâkto ngalakonè filem Brokeback Mountain. Sè kaḍuwâ pas neng-enneng è Boerum Hill, Brooklyn, New York, bân taon 2005, salèrana alahèrraghi ana' bâbinè'. Sè kaḍuwâ pas apèsa è taon 2008

## Sombher
Debra Winger

**Debra Winger** () iyâ arèya aktris asal Amèrika Serikat sè mennang Academy âward. Salèrana amolaè karierra è dhunnya filem molaè taon 1976. Salèrana abintangè filem *An Officer and a Gentleman* (1982), *Terms of Endearment* (1983), dan *Shadowlands* (1993), sè bâng-sèbângnga aberri'âghi ka jârèya nominasi Academy Award ka'angghuy Aktris Palèng Bhâghus. Winger mennang National Society of Film Critics Award ka'angghuy Aktris Palèng Bhâghus ka'angghuy *Terms of Endearment*, bân Tokyo International Film Festival Award ka'angghuy Aktris Palèng Bhâghus ka'angghuyk *A Dangerous Woman* (1993).
## Kehidupan awal dan pendidikan
lahèr tangghâl 16 Mèi 1955 è Cleveland Heights, Ohio, ḍâlem kalowarga Yahudi, ḍâri Robert Winger, orèng sè abâḍḍhâi dhâghing, bân Ruth (nè Felder), manajer kantor. 

## Filmografi

## Sombher
Dianne Wiest

**Dianne Evelyn Wiest** (/wiːst/; lahèr Maret 28, 1948) iyâ arèya aktris Amèrika. Salèrana ella mennang 2 Academy Awards ka'angghut âktris Pendukung Palèng Bhâghus ka'angghuy *Hannah and Her Sisters* taon 1986 bân *Bullets Over Broadway* taon 1994, satu Golden Globe Award atas *Bullets Over Broadway*, Pengharga.an Primtime Emmy Award 1997 ka'angghuy Aktris Tamu Luar Biasa ḍâlem Serial Drama ka'angghuy *Road to Avonlea*, bân Primetime Emmy Award 2008 ka'angghuy Aktris Pendukung Luar Biasa ḍâlem Serial Drama atas *In Treatment*. Salaèn rowa, salèrana ènominasiyâghi ka'angghuy âcademy âward ka'angghuy *Parenthood* taon 1989.
## Filmography

### Film

## Sombher
Emma Thompson

**Dame Emma Thompson** (lahèr 15 April 1959) iyâ arèya aktris bân penulissa skenario Inggris. Karjâna tamaso' lebbi Dâri 4 dekade layar bân pangghung, bân pengharga.anna tamaso' 2 Academy Awards, 3 BAFTA Awards, 2 Golden Globe Awards bân Primetime Emmy Award. Taon 2018, salèrana èyangkat dhâddhi Dame (DBE) moso Rato Èbhu Elizabeth II atas kontribusina è drama.
## Kehidupan pribadi
Thompson anyata'aghi jhâ' salèrana aromasa mènangka orèng Skotlandia, "bânnè pèra' polana sèngkok satengngana orèng Skotlandia tapè jhughân polana sèngko' ella mataḍâ' saparo oḍi'na sèngko' [è Skotlandia]". Salèran segghut abâli ka Skotlandia bân èntar ka Dunoon è Argyll bân Bute. Salèrana anḍi' bengko è semma'na, è pèngghirrâ Loch Eck.

## Filmografi

## Sombher
Farwiza Farhan

Farwiza Farhan (lahèr 1 Mèi 1986) panèka aktivis lingkungan dâri Acèh sè nyamana maso' ka daftar “sosok bâbinè' apangaro è dhunnya” vèrsi Majalah TIME, è TIME 100 Next 2022 katègori leaders. Taon 2024, Farwiza narèma pangarghâ'ân Ragmon Magsaysay Award ghâbây katègori "Emergent Leadership".

Nyamana molaè èkennal luwas saellana ollè Whitley Award 2016, sè aberri' pangarghâ'ân dâ' usahana Farwiza mateptep kautuhân Kawasan Èkosistem Leuser. Sala sèttong tokoh sè alako abhâreng kalabân Farwiza panèka Leonardo DiCaprio. Salèrana alako abhâreng ḍâlem aghâbây film dokumèntèr lingkungan odi' ajudul "Before the Flood". Fotona Farwiza asareng DiCaprio sè èntar ka Acèh taon 2017 rammih è Mèdia Massa è Indonèsia.

## Pendidikan
Farwiza ajhâlâni pendidikan ḍhâsar è SDN 21, alanjut pendidikan ka MTsN 1 è Banda Acèh. Bâkto Farwiza lulus MTsN, eppa'na èkala' dhâddhi angghuta Dèwan Perwakilan Ra'yat RI dâri Partai Amanat Nasional. Farwiza bân Kalowarghâna apinda ka Jakarta. Mèlana dâri jârèya, sakolah SMA-na èjhâlâni Wiza è SMA Madania è Bogor. Samarèna SMA, Farwiza akuliyah è Jurusan Biologi Tasè' Univèrsitas Sains Malaysia.

Gellar Master è bidang Manajemen Lingkungan èkaollè dâri University of Queensland, Australia. Samangkèn Wiza, nyama ologhânna, ècatet mènangka kandidat doktor è Departemen Antropologi Kultural bân Studi Pamaddheghân è Radboud Universiteit, Nijmegen, Bâlândhâ.

Farwiza bân pan-bârâmpan kancana mantan panglako è BPKEL maddhek Yayasan Hutan, Alam bân Lingkungan Acèh (HAkA).

HAkA anḍi' visi-misi ngobâ paradigma mas'alah isu lingkungan. Mon parlindungan lingkungan bân maghenna' tuntudhân èkonomi lako èyangghep ta' sajhâlân, Farwiza yâkin jhâ' ḍuwâ' hal kasebbhut bisah salèng nyokong bân anḍi' hubungan. Salèrana akonsentrasi ka usaha-usaha alabân èksploitasi bân èkspansi sè ngancem èkosistem Leuser. Fokus otamana panèka kabijaghân tor advokasi, bân magerra' bâbinè' ghâbây dhâddhi bâgiyân dâri masalamet lingkungan.

Taon 2016, Farwiza ollè Whitley Award dâri Whitley Fund for Nature, panèka pangarghâ'ân internasional è bidang lingkungan odi' sè lako èsebbhut mènangka  The Green Oscar. Pangarghâ'ân èberri'i sareng patron Whitley Fund for Nature, HRH Putri Anne, pottrèna Rato Elizabeth II. È upacara panganugerahan award nèka Farwiza atemmo sareng “pahlawan bâkto kènè'na", Sir David Attenborough. Sir David panèka panyiar, pangarang, bân ahli biologi. Sowarana bânnya' ngèssè'è sowara film-film dokumèntèr BBC sejjhâk taon 1960-an.

## Sombher-sombher
Reese Witherspoon

**Laura Jeanne Rèse Witherspoon** (lahèr 22 Maret 1976) iyâ arèya aktris bân produser Amèrika. Salèrana aropa'aghi sè narèma pan-bârâmpan pengharga.an, tamaso' Academy Award, Primetime Emmy Award, dan dua Golden Globe Awards. Majalah *Time* anobaddhâghi jârèya mènangka sala sèttong 100 orèng palèng aberri' pangaro è dhunnya taon 2006 bân 2015, bân *Forbes* mamaso'aghi jârèya ka ḍâlem daftar 100 bâbinè' palèng aberri' pangaro è dhunnya taon 2019 bân 2021. Taon 2021, *Forbes* anobaddhâghiyâghi jârèya menangka aktris apanghasèlan palèng tèngghi è dhunnya, bân taon 2023, salèrana ènobaddhâgi mènangka sala sèttong selebritas palèng soghi è Amèrika kalabân perkira.an pèssèna ra-kèra $440 juta.

## Filmografi

### Film

## Sombher
Yandy Laurens

Alexander Yandy Laurens (lahèr 9 April 1989) panèka sutradara bân pangarang skènario Indonèsia. Salèrana ampon ollè pan-bârâmpan pangarghâ'ân bân nominasi, tamaso' empa' Piyala Citra.

Yandy mennang Piyala Citra partamana è  Fèstival Film Indonèsia 2012 ghâbây macem Film Pènḍe' Palèng Bhâghus kalabân judul Wan An (2012). Salèrana mennang polè Piyala Citra è Fèstival Film Indonèsia 2019 è macem Pangarang Skènario Adaptasi Palèng Bhâghus ghâbây film Kalowarghâ Cemara (2019) sè ètolès asareng Gina S. Noer.

Taon 2025, Yandy maso' ka daftar sè narèma pangarghâ'ân 40 Under 40 sè èberri' sareng Fortune Indonèsia. Daftar ka'dinto aèssè empa' polo orèng Indonèsia palèng apangaro è pan-bârâmpan sèktor sè ghi' ta' aomor 40 taon è tangghâl 31 Dèsèmber 2024.

## Karir
Yandy lahèr bân rajâ è Makassar, Sulawesi Lao'. Bâkto kènè'na, salèrana sanget senneng aghâmbhâr komik. Salèrana jhughân serrèng alakonè drama è gerèja. Bâkto asakola è pendidikan SMA, Yandy èpènta sareng kaka' kellassâ aghâbây naskah drama. Bâkto ḍâpa' arè paghellârân, salèrana èperrè panyakèt tampek (campak), tapè salèrana pangghun ḍâteng bân maghi naskah sè ampon è tolès, polana arassah jhâ' pèntas kodhu sasuwai kalabân naskah kasebbhut.

Bâkto dhibâsa, Yandy andi' cita-cita terro dhâddhiya sutradara tèyater. È sèttong arè, salèrana ta' sangajâ mellè buku "Menjadi Sutradara Televisi" sè è tolès sareng Naratama. Hal kasebbhut madhâddhi abâ'na taoh kalako'ânna sutradara film. Yandy pas arantau ka Jakarta ghâbây ajhâlâni kuliyah parfilman è Institut Kasenniyan Jakarta.

Ra'-para' lulus kuliyah è Institut Kasenniyan Jakarta, Yandy dhâddhi sutradara film ghâbây tugas akhèr sè ajudul Wan An. Film ka'dinto nyarèta'aghi kisah cintana ba-emba bân partanya'an apah sè bhâkal èlakonè mon sala sèttongnga sèdhâ ka'aḍâ'. Film kasebbhut suksès mennang Piyala Citra è Fèstival Film Indonèsia 2012 ghâbây macem Film Pènḍe' Palèng Bhâghus. Film kasebbhut jhughân mennang tello' macem Fèstival Film Pènḍe' XXI: Film Pènḍe' Favorit Pèlèyan Sè Nèngghu; Film Pènḍe' Fiksi Naratif Pèlèyan Mèdia; bân Film Pènde' Fiksi Naratif Palèng Bhâghus. Saellana panèka, Yandy dhâddhi sutradara iklan, vidio musik, bân serial web. Sala sèttong serial sè salèrana dhâddhi sutradara bân cokop kasohor panèka "Sore: Istri dari Masa Depan" sè èbintangi sareng Tika Bravani bân Dion Wiyoko.

## Sombher-sombher
Swietenia Puspa Lestari

Swietenia Puspa Lestari (lahèr 23 Dèsèmber 1994) panèka orèng sè senneng nyellem ka bâbâ tasè', lulusan tèknik lingkungan, bân aktivis lingkungan sè bhângsa Indonèsia.

## Kaodi'ân
Swietenia Puspa Lestari, panèka aktivitas sè aktif è bidang kabhersèyan tasè' lèbât Yayasan Penyelam Lestari Indonèsia otabâ Divers Clean Action (DCA), salèrana ampon èberri' bânnya' pangarghâ'ân sa-nasional bân sa-internasional. Pangalèburrâ ka parlindungan lingkungan èmolaè sejjhâk salèrana ajhâr sistem pangelola'an sarka è taon 2015 bâkto ghi' dhâddhi mahasiswa Tèknik Lingkungan è Institut Tèknologi Bandung (ITB). Pangalaman eppa'na è Kapolowan Saèbuh antarana taon 2003 bân 2007 madhâddhi Tenia kennal ka tasè', salèrana pas serrèng nyellem è bun dâjâna polo Jakarta.

Tenia, bâbinè' sè kalahèran Bogor kasebbhut molaè makalowar pangalèburrâ ka tasè' sejjhâk eppa'na ètugasaghi ka polo Pramuka, panèka sèttong polo sè bâḍâ è ḍâlem bâgiyân Kapolowan Saèbuh, bân sejjhâk ghi' kènè', salèrana ampon senneng nyellem bân sanget lèbur hal kasebbhut. Salèrana ajhâlâni studi Tèknik Lingkungan è Institut Teknologi Bandung bân lulus è taon 2017. Tenia panèka sala sèttong pamaddhek tor ajabat  mènangka dirèktur èksekutif dâri Divers Clean Action (DCA), panèka komunitas aksi peduli lingkungan sè markassâ bâdâ è Jakarta. Mènangka orèng sè senneng nyellem, Lestari serrèng nemmonè sarka sè nyebbar è pantai otabâ ḍhâsar tasè'. Indonèsia serrèng èsebbhut mènangka produsèn sarka plastik è tasè' palèng rajâ kaḍuwâ' saellana Cèna, kalabân bitongan sarka sè maso' ka tasè' ḍâpa' ra-kèra 1,29 juta ton sabbhân taonna mètorot Kamenterian Tasè' bân Parjhuko'an (KKP).

## Program DCA
Sala sèttong program partama DCA panèka Marine Debris Research, sè aropa kagiyadhân asè-bhersè sareng masyarakat è pèngghir pantai bân ḍhâsar tasè', tamaso' è daèrah-daèrah paroma'an, ghâbây makompol  data. Data dâri risèt ka'dinto bisah èaksès sareng publik lèbât situs web-bhâ, sè alako abhâreng sareng Lembaga Èlmo Pangataowan Indonèsia (LIPI). Data ka'dinto èghuna'aghi ghâbây nyokong program-program DCA, tamaso' kampanye bân palatèyan sacara online bân offline sè ètojjhuwaghi ka na'-kana' ngodâ, akadhi INA-Youth Marine Debris Summit.

Polana kontribusina ka lingkungan, Tenia dhâddhi sala sèttong satu bâbinè' sè apangaro ḍâlem aktivitas lingkungan è dhunnya. Salèrana ampon èakoè mènangka sala sèttong dâri 100 Orèng Binè' sè Aberri' Inspirasi sareng BBC, dhâddhi paserta palèng ngodâ ḍâlem Obama Leader, bân tamaso' ḍâlem daftar 30 under 30 Forbes Asia.

## Sombher-sombher
Melliza Xaviera

Melliza Xaviera Putri Yulian (lahèr 21 Mèi 1999) panèka modèl, dokter, aktivis kasèhadhân, bân sè negghu' gellar kontès karaddhinan Indonèsia sè èyakoè mènangka Pottrè Indonèsia Lingkungan 2025. Salèrana alombâ è Miss International 2025 bân dhâddhi 3rd Runner-Up. Melliza sabelluna alombâ è pèlèyan Abang None Jakarta 2019 bân kapèlè dhâddhi pamennang otama.

## Kaodi'ân bân pendidikan
Melliza lahèr tangghâl 21 Mèi 1999 è kottha Yogyakarta, Daèrah Istimèwa Yogyakarta. Salèrana panèka Pottrè bungso dâri tello' satarètanan, dâri eppa'-èbhu Melayu bân Jhâbâ, eppa'na asalla dâri Somattra bân èbhuna dâri Sorbhâjâ, Jhâbâ Tèmor. Melliza odi' è wilajâ administrasi Jakarta Tèmor.

Melliza ampon mamarè pendidikan SMA-na dâri  SMAN 21 Jakarta dâri taon 2013 kantos 2016. Tor salèrana alanjut ka Pendidikan Tèngghi è Fakultas Kedokteran è Univèrsitas Pamaddheghân Nasional Vèteran Jakarta, tapè nyorot. Taon 2017, Melliza ètarèma è Fakultas Kedokteran Univèrsitas Indonèsia (UI) ghâbây program Pendidikan Dokter. È taon 2021, Melliza lulus ghâbây gellar Sarjana Kedokteran (S.Ked) kalabân prèdikat kahormadhân Cum Laude. Duwâ' taon saellana, salèrana suksès lulus ghâbây Profèsi Dokter kalabân gellar Dokter (dr.) dâri Univèrsitas sè paḍâ.

## Pottrè Indonèsia 2025
Saellana suksès lolos mènangka sala sèttong bekkèlla provinsi kalabân gellar Pottrè Indonèsia DKI Jakarta 1 2025, Melliza abekkèlè provinsi DKI Jakarta ḍâlem kontès karaddhinan sa-nasional Pottrè Indonèsia 2025 sè èghellâr è Plenary Hall, Jakarta International Convention Center è Jakarta Pusat tangghâl 2 Mèi 2245 teppa' bân Arè Pendidikan Nasional.

È malem pangakowan, Melliza suksès lolos ka daftar ennem bhellâs, ennem, bân empa' kantos mennang gellar Pottrè Indonèsia Lingkungan 2025. Salèrana èberri' mahkota sareng sè mennang taon sabelluna; Pottrè Indonèsia Lingkungan 2024 Sophie Kirana dâri Daèrah Istimèwa Yogyakarta. Sabelluna Melliza ampon èakoè mènangka sè mennang pangarghâ'ân Best Catwalk, 2nd Runner-Up Best in Evening Gown, bân Pottrè Indonèsia Photogenic.

## Sombher-sombher
Atalia Praratya

Atalia Praratya, jhughân èkennal kalabân Ibu Cinta (lahèr 20 Novèmber 1973) panèka politikus bân dosèn Indonèsia. Atalia jhughân panèka mantan binèna mantan Gubernur Jhâbâ Bârâ' bân Wali Kottha Bandung, Ridwan Kamil.

Atalia panèka Komisaris PT Urbane Indonèsia sejjhâk 2013, dosèn teptep è Univèrsitas Widyatama sejjhâk taon 2020, pamaddhek Jabar Agerra', tor katua Kwartir Daèrah Gerraghân Pramuka Jhâbâ Bârâ'.

## Kaodi'ân pribadi
Atalia lahèr è Bandung è tangghâl 20 Novèmber 1973. Eppa'na, Ahmad Syarif Puradimadja, panèka arsitèk bân dosèn planologi. Salèrana lulus dâri SMAN 5 Bandung bân alanjut pendidikan ka Univèrsitas Padjadjaran (ollè gellar D-3 è jurusan parpajhâk-ghân) bân Univèrsitas Katolik Parahyangan (ollè gellar S-1 ghâbây Hubungan Internasional). Atalia jhughân alanjut studi ka pendidikan magister è program studi Èlmo Komunikasi è Univèrsitas Pasundan bân mamarè pendidikan doktorra è program studi sè paḍâ è Fakultas Èlmo Komunikasi Univèrsitas Padjadjaran.

Atalia akabin sareng Ridwan Kamil è Bandung tangghâl 7 Dèsèmber 1996. Dâri pakabinanna kasebbhut, salèrana anḍi' ḍuwâ' ana', panèka Emmeril Kahn Mumtadz (almarhum) bân Camillia Laetitia Azzzahra. È taon 2020, Ridwan Kamil bân Atalia ngala' ana' lakè' (adopsi) sè èberri' nyama Arkana Aidan Misbach.

Sebbhudhân Ibu Cinta asalla dâri ologhân sayang dâri Ridwan Kamil ka Atalia, Si Cinta. Ologhân ka'dinto pas kasohor è masyarakat.

Tangghâl 7 Januwari 2026, Pangadhilân Aghâma Bandung resmi narèma parkara cerraiya Atalia bân Ridwan Kamil.

## Karir
Bâkto Ridwan Kamil kapèlè mènangka Wali Kottha Bandung, Atalia jhughân ajabat mènangka Katua Tim Panggerra' Pamberdâjâ'ân bân Kasejahteraan Kalowarghâ (TP PPK) Kottha Bandung. Salèrana akontribusi ḍâlem abhânto ajhâlâni program sè bâḍâ hubungânna kasejahteraan sosial bân pamberdâjâ'ân bâbinè'.

Atalia jhughân ajabat mènangka Katua TP PKK Jhâbâ Bârâ' bâkto Ridwan Kamil èlanti' dhâddhi gubernur. Bâkto ajabat, salèrana jhughân èberri' gellar Bunda PAUD Jhâbâ Bârâ' sareng Pamarènta Provinsi Jhâbâ Bârâ'. Salèrana jhughân ajabat mènangka Katua Kwartir Daèrah Pramuka Jhâbâ Bârâ' è taon 2020.

## Sombher
Renatta Moeloek

Puti Renatta Ratnasari Moeloek (lahèr 17 Maret 1994) panèka jurutama massa', koki sèlèbritas bân parèstoran Bhângsa Indonèsia. Renatta ajhâlâni pendidikan kulinèr è Le Cordon Bleu è Paris, Prancis bân mamarè studina bâllu' bulân abiddhâ taon 2014 kalabân Sèrtifikat Superior ḍâlem program diploma Cuisine & Pastry. Renatta èkennal publik saellana èkaparcajâ dhâddhi juri ḍâlem kompetisi MasterChef Indonèsia mosèm kalèma'. Samangkèn salèrana ajhâlâni profèsina mènangka koki bèbas bân konsultan menu. Salèrana jhughân maddhek Roma Dining è Jakarta Lao' sè aberri' layanan private dining.

## Karir bân usaha
Saellana mamarè pendidikan, salèrana lanjut ngalakonè magang è rèstoran bintang Michelin, Garance Saint Dominique Paris, 6 bulân abiddhâ. Kalakowan partama bâkto jârèya panèka abhersè'è jhâng-karanjhângnga bulu bâbi. Saellana sempet alako è Paris, Renatta alamar kalakowan è New Zealand bân ampon è  tahap panandatanganan kontrak. Salèrana pas abâli ka Indonèsia taon 2015 ghâbây mamarè  visa alako-na ghâbây alako è New Zealand, tapè bâkto salèrana ngantos visa-na kalowar, ologhân kalakowân èpaburung polana bâḍâ atoran jhâ' ta' ollè narèma panglako dâri lowar naghârâ, mon kuota dâlem naghârâ ghi' bâḍâ. Akhèrra salèrana amolaè bisnis è Jakarta bân fokus ghâbây dhâddhi koki ghâbây private dining. È awwâl karirra, salèrana amassa' ghâbây acara roma dâri labâng ka labâng kantos ka lowar kottha tor ngèbâ pakakassa dhibi' è motor. Sajân atambâna bâkto, salèrana ngompolaghi klien sè sajân bânnya', molaè dâri pejabat kaduta'an kantos hotèl bân rèstoran kellas attas.

Renatta jhughân maddhek Roma Dining panèka Roma sè èkaghâbây mètorot ghâmbhâr jhâman kènè'na kalabân mamaso' arsitèk Geraldy Chiko ghâbây madhâddhi ghâmbhârra. Roma Dining bâḍâ è Jakarta Lao', awwâlla aghuna mènangka Roma akhèr pekan bân dâpor pribadina ghâbây nyiyapaghi kakanan ghâbây  acara private dining. Akhèrra salèrana mokka'  Roma Dining ghâbây umum bân akembhâng ceppet sacara komèrsial polana Roma kasebbhut jhughân èkaghâbây pan-bârâmpan  acara tor ghâbây konten.

## Sombher
Mien Sugandhi

Mien Sugandhi, otabâ nyama lebbi lengkabbhâ panèka Siti Aminah Sugandhi, (28 Juli 1934 – 5 Januwari 2020), panèka politikus binè' Indonèsia sè toman ajabat mènangka Menteri Naghârâ Urusân Peranan Bâbinè' periode 1993 kantos 1998, dhâddhi angghuta DPR bân MPR taon 1977 kantos 1993, mènangka bâgiyân dâri  Kabinèt Pamaddheghân VI bân jhughân toman dhâddhi komisaris indepènden Mitra Adiperkasa Tbk è taon 2004. È jhâman rèformasi, salèrana mimpin sala sèttong kalompo' è MKGR dhâddhi Partai MKGR, sè mamèsa dhibi'na dâri Golkar.

Salèrana ollè gellar Doktor dâri Northern California Global University, Amèrika Serikat, è taon 2001. Bân narèma darjah anugerah “Bintang Mahaputera Adipradana” dâri Pamarènta RI è tangghâl 17 Agustus 1996 bâkto ghi' ajabat dhâddhi Menteri.

## Kontrovèrsi pangèrèman Pottrè Indonèsia ka kontès Miss Universe
Taon 1996, salèrana atokar sareng Katua Yayasan Pottrè Indonèsia, Mooryati Soedibyo , polana ampon ngèrèm Alya Rohali mènangka bekkèl Indonèsia è kontès Miss Universe. Saongghuna Alya Rohali ghun dâteng mènangka participating observer, tapè nyatana noro' afoto ngangghuy kalambhi rennang saèngghâ ngonjhâng dhukana Menteri Urusân Peranan Bâbinè' bân sempet ngancem bhâkal ngolok Yayasan Pottrè Indonèsia ka DPR. Alya Rohali nyata'aghi sanget berrâ', polana awwâlla foto ghânèka ghun èyangghep kolèksi dhibi'na, tapè pas bhucor nyebbar è mèdia massa.

## Semma' sareng Soeharto
Mien Sugandhi panèka sala sèttong politikus sè semma' bân èkaparcajâ sareng Soeharto. Salèrana noro' hadir è acara Haul ka-3 sèdhâna Soeharto, asareng mantan pejabat laènna. Salèrana jhughân orèng sè ètètèpè pessen sareng Tien Suharto sopajâ pamimpin Golkar ta' nyalonaghi Suharto è taon 1996, tapè pessen  kasebbhut ta' èjhâlâni sareng pamimpinnna, bân  Soeharto abâli dhâddhi Prèsidèn kantos toronna è taon 1998. Mien sanget kastah dâ' hal kasebbhut. Bân è bâkto-bâkto palèng akhèr kaodi'ân Soeharto sabelluna sèdhâna, tangghâl 6 Januwari 2008 salèrana sempet alabât bân ngabhâri jhâ' kabâḍâ'ân Soeharto ampon bhâghus, bisah acaca jellas, bân muwana mèra. Mien Sugandhi jhughân abèla maskè Soeharto anḍi' kakorangan mènangka pamimpin, tapè salèrana anḍi' bânnya' jasa ka Bhângsa bân Naghârâ.

## Sèdhâna
Mien sèdhâ tangghâl 5 Januwari 2020 kol 21.45 WIB è RSPAD Gatot Subroto. Salèrana sèdhâ è RSPAD Jakarta Pusat, Jl.Abdul Rachman Saleh, Senèn, Jakarta Pusat tor èkobhur è Taman Pasarèyan Pahlawan kol 10.00 WIB. Sabelluna èkobhur, èpabâḍâ prosèsi è kennengngânna Kamenterian Pamberdâjâ'ân Bâbinè' bân Parlindungan Ana' Indonèsia.

## Sombher-sombher
Andi Widjajanto

Andi Widjajanto (lahèr 3 Sèptèmber 1971) panèka pangamat partahanan, politikus, bân mantan akademisi Indonèsia sè ajabat mènangka Gubernur Lembaga Katahanan Nasional dâri taon 2022 kantos 2023. Salèrana jhughân ajabat mènangka Sèkretaris Kabinèt sejjhâk 3 Novèmber 2014 kantos 12 Agustus 2015. Sabelluna salèrana aktif mènangka Dèputi Tim Transisi ra'-para' Kabinèt Karjâ èbentu'.

## Kalowarghâ
Andi panèka pottra dâri Mayjen TNI (Purn) Theo Syafei, mantan Panglima Kodam IX/Udayana sè jhughân politikus senior PDIP.

## Pendidikan
Andi Widjajanto andi' parjhâlânan pendidikan sè luwas, molaè dâri Sarjana Sosial jurusan Hubungan Internasional è Fakultas Èlmo Sosial bân Èlmo Politik (FISIP) Univèrsitas Indonèsia bân lulus 1996, tor jhughân ollè gellar sarjana dâri School of Oriental and African Studies Univèrsitas London. Salèrana ollè Master of Sciences dâri London School of Economics, bân jhughân ollè gellar Master of Sciences dâri Industrial College of Armed Forces, Washington DC, America Serikat è taon 2003. Salèrana panèka dosèn teptep è FISIP Univèrsitas Indonèsia sejjhâk 2002 kantos 2013.

## Kapartaiyan
Andi anḍi' hubungan sanget semma' sareng PDIP, paḍâ bân semma'na eppa'na Theo Syafei kalabân Ketum PDIP Megawati Soekarnoputri, bân jhughân anḍi' pangaro kowat è lingkungan internal partai sè ngusulaghi caprès Joko Widodo – Jusuf Kalla kasebbhut. Marcus Mietzner, paneliti tentang Indonèsia dâri Australian National University (ANU) nyebbhut Andi Widjajanto panèka sala sèttong figur bân tokang mèkkèr sè penting (è aḍâ'na Megawati) ka pamennangan Jokowi – JK. Bânnya' konsèp kampanye kantos debbat caprès Jokowi sè panèka hasèl pèkkèran orisinalla Andi Widjajanto.

## Kagiadhân Laèn
Anditoman ècatet mènangka Koordinator è Gerraghân Non Blok Study Center bân jhughân aktif mènangka paneliti è jurusan HI – FISIP UI. Andi jhughân ècatet mènangka Dèwan Èditor è jurnal politik internasional Global.Toman jhughân alako mènangka Managing Director è PACIVIS, Center for Global Civil Society Studies Univèrsitas Indonèsia kantos jabadhân Dirèktur Èksekutif è PACIVIS bân Dirèktur Èkonomi Partahanan è Institut Partahanan bân Studi Ka'amanan - Univèrsitas Indonèsia.

È taon 2001 salèrana dhâddhi angghuta Dèlègasi Indonèsia è "1st Majelis Rakyat ASEAN" tojjhuwânna panèka aghâbây jaringan antar organisasi masyarakat sipil ASEAN. Taon 2001 jhughân dhâddhi angghuta Dèlègasi Indonèsia è "4th ASEAN University Jaringan Forum" tojjhuwânna panèka makalowar sèttong makalah akademis "Pembentukan Komunitas Keamanan ASEAN".

## Sombher-sombher
Budi Gunawan

Budi Gunawan (lahèr 11 Dèsèmber 1959) panèka tokoh Kapolisiyân bân intelijen Indonèsia. Salèrana toman ajabat mènangka Menteri Koordinator Bidang Politik bân Ka'amanan Rèpublik Indonèsia dâri 2024 kantos 2025. Salaènna panèka, salèrana dhâddhi Katua Komisi Kapolisiyân Nasional (Kompolnas) dâri 2024 kantos 2025. Budi Gunawan jhughân ajabat mènangka Katua Umum Pangurus Rajâ e-Sports Indonèsia (PB ESI). Sabelluna mimpin  Kemenko Polkam, salèrana èkennal mènangka Kapala Bhâdhân Intelijen Naghârâ (BIN) è jhâmanna Prèsidèn Joko Widodo. Salèrana panèka unsur polisi kaḍuwâ' saellana Sutanto sè mimpin BIN bân unsur polisi partama sè mimpin Kemenko Polkam.

## Karir

### Pendidikan bân Awwâl Karir
Parjhâlânan karir Budi Gunawan èmolaè bâkto salèrana lulus dâri Akademi Kapolisiyân è taon 1983. Salèrana èkennal anḍi' prèstasi bhâghus ḍâlem pendidikan pangembhângan Polri bân pendidikan umum. Salèrana suksès dhâddhi lulusan palèng bhâghus è Sakolah Staf bân Pimpinan Polri/Sespimpol (1988) bân Lembaga Katahanan Nasional/Lemhannas (2005). Program prèstisius ka'dinto jhughân alatè kamampowanna ḍâlem bidang pamaddheghân Hokom bân Ka'amanan nasional.

Salaènna ka'dissa', salèrana suksès ngaollè prèdikat Summa Cum Laude ḍâlem program doktor èlmo hokom è Univèrsitas Trisakti. Komitmen dâ' pendidikan bân kabhâghusân akademik ka'dinto dhâddhi ḍhâsar karir bân metode sè èghuna'aghi sareng Budi Gunawan ḍâlem sakabbhina kabijaghân sè èkaghâbây.

### Karir Kapolisiyân
Mènangka perwira Polri, Budi Gunawan negghu' pan-bârâmpan jabadhân penting, iyâ arèya:

Karobinkar SSDM, Kaselapa Lemdiklat, Kapolda Jambi, Kadiv Binkum, Kadiv Propam, Kapolda Bhâli, bân Kalemdiklat. 

Mènangka pangakowân dâ' kontribusina, salèrana pas èyangka' dhâddhi bekkèl Kapolri. Salèrana èakoè mènangka jenderal palèng Ngodâ bân anḍi' prèstasi è Polri, è jhâman pamarènta'anna  Prèsidèn Megawati Soekarnoputri, salèrana ajabat mènangka Ajudan bekkèl Prèsidèn (1999-2000) bân Prèsidèn Republik Indonèsia (2000-2004).

### Pangangka'an Mènangka Kapala BIN
È taon 2015, Prèsidèn Joko Widodo nyalonaghi Budi Gunawan mènangka calon tongghâl Kapolri. Tapè, panyalonanna ollè tangtangan  hokom sè signifikan, salèrana ngaddhebbhi sangka'an anḍi' 'rèkening lempo' bân èpadhâddhi tarsangka kasus korupsi sareng KPK. Maskè ghâpanèka, salèrana èbhuktèyaghi ta' sala bân mennang sidang praparadhilân.

Akhèrra tangghâl 9 Sèptèmber 2016, Prèsidèn Joko Widodo ngangka' Budi Gunawan mènangka Kapala Bhâdhân Intelijen Naghârâ (BIN), madhâddhiyaghi salèrana mènangka perwira polisi kaḍuwâ' sè ollè jabadhân kasebbhut, saellana Jenderal Polisi Sutanto.

## Sombher
Ḍominique Sanḍa (pemeran, lahir 1976)

**Renny Ḍominique Sanḍa** (lahèr è tangghâl 8 Novèmber 1976) panèka sala sèttong aktris, parèntèng lampa, bân pangusaha kabhângsa'an Inḍonèsia.

## Kalakoan
Ḍominique èkennal saellana amaèn peran dhâddhi Mbak Yul è serial televisi *[[Tuyul ḍan Mbak Yul|Tuyul]]* *[[Tuyul ḍan Mbak Yul|ḍan Mbak Yul]]* ḍâri taon 1997 kantos 1999. Ḍominique sempat vakum salama bâllu' taon ḍâri industri hiburân ka'angghuy mokka' usaha kuliner sè èsebbhut *Sugamom Cupcakes & Co*.

## Kaoḍi'ân Pribaḍi
Ḍominique akabin bân Reza Ario Bima Wahab, ḍrummer ḍâri grup musik band Bragi. Bâḍâ sèttong ana' lake', Rakeen Ario Seto Ḍjojohadikusumo, bân sèttong pottrè binè', nyamana Raia Wahab.

## Filmografi

### Film

* TBA: *To be announced*

### Serial televisi

### Serial web

## Sombher
Acacia cambagei

***Acacia cambagei*** panèka spèsiès tamennan akembhâng ḍâri kalowarga *[[Fabaceae]]* sè coma ètemmoè è bun mur ḍâjâna Australia. Tamennan panèka tombu mènangka kan-kajuwân sè nyebbhâr bâu sè tajhem, anḍi' *filoda* abhângon *elips* copè' kantos aghâris, kembhângnga asoson bunter abârna konèng kaemmasan, sarta polong abhângon bunter nyaropaè dhâlubâng bân lanjhângnga nyapa' 130 mm.

## Katerrangan
*Acacia cambagei* panèka kajuwân sè nyebbhâr bâu sè tajhem, biasana tèngghina 4 kantos 15 mèter, anḍi' mahkota sè abâk rapet sarta kolè'èn kajuna asèssè' abârna bu-abu petteng. *Filodana* abhângon *elips* copè' kantos aghâris, è ḍuwâ' konco'on panèka tajhem, rangas, kalabân lanjhângnga 40 kantos 140 mm bân lèbârrâ 3 kantos 10 mm, mapaddhâng sèttong kantos tello' ora' sè nonjol, maskè bânnya' ora' paralel sè korang paddhâng. Kembhângnga tasoson ḍâlem 10-20 bunterran è *rasen* sè lanjhângnga 2 kantos 9 mm sè aranca' 4 kantos 10 mm. Sabbhân bunterran anḍi' diameter 3 kantos 5 mm bân bâḍâ 12 kantos 25 kembhâng abârna konèng kaemmasan. Polongnga abhângon lonjhung copè', akadhi dhâlubâng, biasana loros, lanjhângnga kantos 130 mm bân lèbârrâ 8 kantos 12 mm, aèssè bhighi coklat towa abhângon *elips* kantos lonjhung, pèppè', kalabân lanjhângnga 5 kantos 9 mm.

## Taksonomi
*Acacia cambagei,* lu-ghâlluna èterrangngaghi saccara resmi è taon 1901 sareng Richard Baker ḍâlem *Proceedings of the Linnean Society of New South Wales*, kalabân dhâsar *spesimen* sè èkompollaghi Richard Cambage è ḍaèra antarana Bourke bân wilajâ ḍâjâ nojjhu ḍâ' Queensland.

## Sombher
Tsania Marwa

**Tsania Marwa Tadjoedin** (lahèr tangghâl 5 April 1991) èngghi panèka palakon sareng moḍèl ḍâri Inḍonèsia. Salèrana molaè èkennal sareng orèng bânynya' nalèkana alakon è ḍâlem sèrial Pottrè sè Èporop.

## Kaoḍi'ân awwâlna
Tsania lahèr tangghâl 5 April 1991 è Jakarta, Inḍonèsia. Salèrana asakola è SMP Negeri 75 Jakarta sareng SMA 65 Jakarta. Saterrossa salèrana alanjutaghi pamolangna è Universitas Tarumana kalabân mondhut jurusân Psikologi. È taon 2021, Tsania nerrosaghi pamolangna ḍâ' bâgiyân magister è Universitas sè samè kalabân mondhut jurusân psikologi profèsi.

## Karèr
Tsania amolaè akarèr ḍâlem ḍunia hiburân kalabân dhâddhi runner-up è ḍâlem pamèlèan Gadis Sampul è taon 2005. Sajjhek ka'rowa, salèrana ngaollè bânnya' kasempadhân kaangghuy maso' ḍâ' ḍunia lakon. È taon 2010, asmana sajen èkennal sareng orèng bânynya' nalèkana alakon dhâddhi Feli ḍâlem sèrial tèlèvisi sè èghâbây sareng SinemArt kalabân juḍul Pottrè sè Èporop.

## Kaoḍi'ânna dhibi'èn
Tsania akabin sareng Atalarik Syach è tangghâl 10 Pèbruwari 2012, è sèttong roma sè bâḍâ è Jhâlân Kertanegara No. 44, Jakarta Lao'. Ḍâri kabinan kasebbhut, kaḍuwâna ngaghunghè ḍuwâ' ana', èngghi panèka Syarif Muhammad Fajri sè lahèr tangghâl 25 Maret 2013 sareng Aisyah Shabira sè lahèr tangghâl 27 Junè 2015. Namong, kabinan kaḍuwâna ta' bisa èterrosaghè saamponna Tsania mènta pèsa ḍâ' Atalariak ka Pengaḍilân Aghâma Cibinong è tangghâl 14 Maret 2017. Gugâdhân kasebbhut èkabulaghi sareng Majelis Hakim Pengaḍilân Aghâma Cibinong, Jhâbâ Bârâ', è tangghâl 15 Agustus 2017.

## Sombher
Tyas Mirasih

**Tyas Mirasih** (lahèr tangghâl 8 April 1987) èngghi panèka palakon, moḍèl, sareng parèntèng lampa ḍâri Inḍonèsia.

## Kaoḍi'ân awwâlna
Tyas tamaso' ana' bungso ḍâri tello' satarètanan, kalabân orèng seppo sè asmana Surman Widiatmo sareng Hedy Elias. Sala sèttong ḍâri kaka' teppa'na Tyas asmana Mirza Arya Hadi.

## Karèr
Tyas ngawwâlè akarèr è ḍunia hiburân Inḍonèsia kalabân dhâddhi moḍèl kaangghuy majakah Kawanku è taon 2000 sareng 2002. Saterrossa, è taon 2002, salèrana kapèlè dhâddhi finalis ḍâri lomba Gadis Sampul.

È taon 2007, Tyas alakon dhâddhi Sri Tanjung ḍâlem èpisoḍ ka-39 ḍâri sèrial FTV Legenda. È taon sè samè, Tyas jhughân alakon mènangka dhâddhi Maia ḍâlem sèrial Dewa Asmara sè èghâbây sareng Frame Ritz.

## Kaoḍi'ânna dhibi'èn
Tyas toman nerrosaghi pamolangna è Institut Komunikasi sareng Bisnis LSPR kalabân mondhut jurusân S-1 Èlmo Komunikasi. Namong, salèrana èpakalowar sareng bâgiyân kampus.

Tyas akabin sareng Raden Muhammad Soedjono è tangghâl 8 Julè 2017 è Plataran Kinandari, Cilandak Jakarta Lao'. Akaḍ nèka kaḍuwâna èlaksanaaghi è kennengngan sè samè namon èsabâ' è arè saamponna. È tangghâl 20 Sèptèmber 2021, Tyas ampon resmi apèsa kalabân Raden.

È tangghâl 21 Agustus 2023, Tyas akabin sareng aktor Tengku Tezi.

## Sombher
Acacia calcicola

***Acacia calcicola*** panèka spèsiès tamennan akembhâng ḍâri kalowarga *Fabaceae* sè asalla ḍâri wilajâ kerrèng è Australia tengnga. È kalangan masyarakat adhât, kan-bhungka'an panèka èkennal mènangka *ikatuka* sareng orèng Pitjantjatjara, *jirlarti* sareng orèng Warlpiri, bân *irrakwetye* sareng orèng Arrente. Tamennan panèka abhângon bhut-ombhut bunter otabâ bhungka sè nyebbhâr, anḍi' filida aghâris copè' kantos lèngkerran pèppè' sè copè', cètakka kembhângan bunter abârna konèng kaemmasan, sarta polong akaju sè nyaropaè ni'-mani' kalabân lanjhângnga nyapa' 120 mm.

## Katerrangan
*Acacia calcicola* panèka bhut-ombhut bunter otabâ bhungka sè nyebbhâr, biasana tèngghina nyapa' 1,5 kantos 6 mèter bân segghut mapaddhâng batangnga è bhungkèlla, kalabân mahkota lèbâr sè nyebbhâr. *Filodana* acem-macem, ḍâri sè aghâris copè' kantos lengkerran pèpè' sè copè', loros, kantos agâ' lengkong, kalabân lanjhângnga 50 kantos 140 mm bân lèbâr 1 kantos 10 mm. Konco'on *filodana* abâk bilu' bân lowarra ghârângas, atotop rapet kalabân bulu alos sè cekka'. Kembhângnga tombu ḍâlem 2 kantos 5 bunterran sè asoson è *rasem* lanjhângnga 3 kantos 15 mm è ranca'an lanjhângnga 2 kantos 8 mm. Sabbhân bunterran anḍi' diamèter 3 kantos 4 mm bân bâḍâ 30 kantos 60 kembhâng abârna konèng kaemmasan. Kan-bhungka'an panèka ngembhâng ḍâri Agustus kantos Ḍèsèmber, ngasèllaghi polong akaju bân kèro' sè nyaropaè mani'-mani', lanjhângnga kantos 120 mm bân lèbârrâ 4 kantos 8 mm. Bighi sè bâḍâ è ḍâlemma abârna coklat bâghâ, abhângon lèngkerran pèppè' kalabân lanjhângnga 6 kantos 8 mm, bân anḍi' aril abhângon tongket.

## Sombher
Echa Oemry

**Echa Oemry** (lahèr è tangghâl 3 Agustus 1989) panèka sala sèttong aktris asal Indonesia. Bâ'na lebbi bânnya' muncul è bhân-sabbhân filem televisi ḍâri filem bân sinetron, khusussa è filem horor bân fiksi ilmiah sè èproduksi sareng Transinema.

## Filmografi

### Film

### Sinetron

### Serial web

### FTV

* *Baḍ Marsha Good Minah* (2011)
* *Girlfrienḍs* (2012)
* *My Sister’s Boyfrienḍ* (2012)
* *Tusuk Rambut Sin Yen* (2013)
* *Ular Tangga Ajaib* (2014)
* *Misteri Topeng Kertas* (2014)
* *Nina Si Kucing Cantik* (2014) aperran dhâddhi Nina
* *Rahasia di Balik Sapu* (2014) aperran dhâddhi Pinkan

## Sombher
Ḍoris Callebaut

**Ḍoris Callebaut** (lahèr è tangghâl 22 Ḍèsèmber 1952) panèka aktris bân moḍel Inḍonèsia sè èkennal polana peranna dhâddhi Inem è filem Inem Pelayan Seksi. Ḍoris panèka embu'na Jelita Callebaut bân ponakanna Mimi Mariani.

## Biografi
Ḍoris Callebaut èlahèrraghi è Jakarta, Inḍonèsia, è tangghâl 22 Ḍèsèmber 1952, ana' sè sarèyang ḍâri empa' pottrana Emile Callebaut (15 Juni 1930) bân Wilhelmina Ramers (30 Mei 1932 – 19 Ḍèsèmber 2006). Ḍoris anḍi' tello' tan-tarètan sè ghi' ngoḍâ: Roy Frans Callebaut (sè aropa'aghi ramana Rika Callebaut, sè èkennal jhughân Inem), Peter Callebaut, bân Yvonne Ursula Callebaut.

## Filmografi

### Film

### Televisi

## Sombher
Ḍonita

**Noni Annisa Ramaḍhani** (lahèr è tangghâl 14 Pèbruari 1989), èkennal kalabân Ḍonita, panèka aktris, penyanyi, bân moḍèl ḍâri Inḍonèsia.

## Kalakoan
Ḍonita amolaè ḍebut è film FTV *Ḍewa Asmara*. Ḍonita èkennal bân orèng bânnya' lèbât peranna dhâddhi *Mozza* è serial *Cinta Fitri*, è ḍimma Ḍonita abhâreng *Shireen Sungkar* bân *Teuku Wisnu*. Ḍonita jhughân èkennal polana peranna è film horor *[[Suster Ngesot]]*. Aktris sinetron *[[Aquarius]]* panèka jhughân ampon abintangè è pan-bârâmpan iklan è proḍuk akadhi Zinc Shampoo, Tessa, Inḍosat, Ramayana, bân Citra.

## kaodhi'ân pribaḍi
Ḍonita akabin bân Aḍi Nugroho è taon 2014. Ḍonita anḍi' ana' ḍuwâ', Athariz Alfarizqi Svarga Nugroho bân Parvaiz Farezell Shaquill Nugroho.

## Filmografi

### Film

## Sombher
Elina Joerg

**Elina Magḍalena Joerg** (lahèr è tangghâl 25 Novèmber 1999) panèka sala sèttong aktris bân moḍèl asal Indonesia. Elina panèka kaka' ḍâri aktor Inḍonesia, Alif Joerg.

## Kalakoan
Elina awwâl molaè lakona è inḍustri hiburân kalabân abintangè è iklan biskuit bân produk perawatan mowah è bâkto SMP. Elina pas istirahat polana preppa'en Ujian Nasional. Saellana maso' SMA, Elina abâli ka inḍustri hiburân, abâli è pan-bârâmpan film bân serial televisi.

Elina molaè èkennal saellana amaèn peran dhâddhi Katya è serial televisi *Mermaiḍ in Love*, sè ètayangaghi è SCTV è taon 2016.

## Filmografi

### Film

### Film panḍâ'

### Serial televisi

## Sombher
Leenawaty Limantara

Leenawaty Limantara (nyama bân gellar: Dra. Leenawaty Limantara, M.Sc., Ph.D) panèka ilmuwan bâbinè' Indonèsia bân pamimpin bâbinè' institusi pendidikan tèngghi Indonèsia. Mènangka ilmuwan salèrana èkennal è masyarakat fotosintèsis dhunnya mènangka ahli pigmèn klorofil bân aplikasina ḍâlem fotodinamika terapi.

Dr. Limantara panèka Rèktor sè maddhek Univèrsitas Ma Chung, Malang bân mimpin Univèrsitas kasebbhut kantos ḍuwâ' periode (2007 – 2015), ngèbâ Univèrsitas Ma Chung suksès èakoè mènangka lèma' Univèrsitas swasta palèng bhâghus è Jhâbâ Tèmor. Salèrana pas dhâddhi Rèktor è Univèrsitas Pamaddheghân Jaya (UPJ), Bintaro, Tangerang Lao' sejjhâk taon 2015.

Pan-bârâmpan pangarghâ'ân prèstisius mènangka ilmuwan bân mènangka panḍiḍi' ampon èkaollè èpon, iyâ arèya Dosèn kalabân prèstasi pangkat sèttong Provinsi Jhâbâ Tengnga taon 2004, Dosèn kalabân prèstasi Nasional pangkat ka-2 taon 2004, Science and Technology Award taon 2005 dâri Indonèsia Toray Science Foundation (2005), bân the Humboldt Alumni Award taon 2018 dâri the Alexander von Humboldt Foundation, Jèrman.

## Kaodi'ân
Leenawaty Limantara lahèr è Teluk Betung, Lampung tangghâl 24 Juni. Eppa'na anyama  Indra Gunawan Limantara bân èbhuna anyama  Susy L. Lena. Salèrana panèka bungso dâri ennem satarètanan, 4 tarètan lakè' sakabbhina panèka kembhâr idèntik. Leenawaty Limantara akabin sareng Tatas Brotosudarmo.

## Pendidikan
Leenawaty Limantara mamarè pendidikan sarjana è fakultas biologi Univèrsitas Kristen Satya Wacana, Salatiga taon 1990, tor mamarè pendidikan S-2 (1994) bân S-3 (1998) è bidang kimia è Kwansei Gakuin University, Jeppang. Salèrana lulus pendidikan S-2 dâri Univèrsitas Kwansei Gakuin mènangka lulusan palèng bhâghus taon 1994. Salèrana ngalakonè Postdoctoral è Departemen Biologi I, Univèrsitas Ludwig Maximillians München taon 2001 lèbât program Bioscience Special Programme dâri Lembaga Parghentèyan Akademik Jèrman (DAAD), taon 2004 lèbât program Georg Foster Fellowship dâri Alexander von Humboldt Foundation.

## Kontribusi Panelitiyan
Leenawaty Limantara èkennal sareng masyarakat fotosintèsis dhunnya mènangka sè nemmo partama ka kation radikal molekul baktèrioklorofil a è ḍâlem komplèks antèna pamèghâ' cahaya dâri baktèri mutan Rhodobacter sphaeroides. Salaènna jârèya, salèrana nemmo pan-bârâmpan konsèp bân tèori, panèka tèori rèsonansi struktur baktèrioklorofil a mètorot kacamatah simètri D2h dâri kabâḍâ'ân è empa' atom nitrogènna, kalabân ngangghuy spèktroskopi Rèsonansi Magnèt Inti. Salèrana nemmo tèori atoran ikatan è gugus makrosiklik baktèrioklorofil a saèngghâ apangaro ka kabâḍâ'ân tereksitasi dâri molekul kasebbhut kalabân pangamadhânna lèbât spèktroskopi Rèsonansi Raman. Dâri ḍuwâ' temmowan kasebbhut struktur Rèsonansi bân kabâḍâ'ân eksitasi dâri molekul baktèrioklorofil a èteptepaghi. 

Bâkto Postdoctoral è Univèrsitas Ludwig Maximillians München, salèrana alako abhâreng  Profèssor Hugo Scheer ngangghuy molekul baktèrioklorofil a bân derivatiffa mènangka sènsitizer ḍâlem terapi tumor kalabân mètode fotodinamika.

## Sombher-sombher
Hayat Sindi

Hayat Al Sindi (bhâsa Arab: حياة سندي; lahèr 6 Novèmber 1967) panèka ahli biotèknologi bân ilmuwan mèdis Arab Saudi sè jhughân sala sèttong angghuta bâbinè' partama dâri Majelis Parmusyawaratan Arab Saudi. Salèrana kasohor polana akontribusi rajâ ka pangujiyân mèdis bân biotèknologi è kennengngânna arabât. Taon 2012, Arabian Business neptepaghi salèrana mènangka orèng Arab palèng apangaro ka-19 è dhunnya bân bâbinè' palèng apangaro ka-9. Taon 2018, salèrana maso' daftar mènangka sala sèttong dâri 100 Women (BBC).

## Kaodi'ân Awwâl bân Pendidikan
Sindi lahèr è Mekka, Arab Saudi. Salèrana ta' ajhâr bhâsa Inggris kantos salèrana mèlè apinda ghâbây tojjhuwân kuliyah. Taon 1991, salèrana arayu Kalowarghâna sopajâ aberri' èdhi ka salèrana ghâbây alanjut studi ka Inggris. Saellana sataon ajhâr bhâsa Inggris bân ajhâr ghâbây ollè gellar A-level, salèrana ètarèma è King's College London. Sindi lulus kalabân gellar sarjana è bidang farmakologi taon 1995. Bâkto è King's College, salèrana narèma pangarghâ'ân  Pottrè Anne ghâbây karya sarjana tentang alèrgi. Taon 2001, Sindi dhâddhi bâbinè' Saudi partama sè ollè gellar PhD è bidang biotèknologi dâri Univèrsitas Cambridge bân alanjut studina è MIT bân Univèrsitas Harvard.

Mètorot wawancarana sareng Arab News, Sindi sempet èkènga'è sareng ilmuwan senior è Cambridge ghâbây mokkak/adhina kodungnga (hijab) mon terro suksèssa. Tapè salèrana teptep tegghu, salèrana yâkin jhâ' aghâma, bârna kolè', otabâ gender orèng ta' apangaro ka kontribusi ilmiyah. Sindi pas ollè gellar doktor è bidang biotèknologi dâri Newnham College, Cambridge taon 2001. Sindi dhâddhi bâbinè' Saudi partama sè ètarèma è  Univèrsitas Cambridge è bidang biotèknologi, bân bâbinè' partama dâri naghârâ Arab è Teluk Pèrsia sè mamarè gellar doktor è bidang kasebbhut.

## Karir
Sindi panèka paneliti tamoy è Univèrsitas Harvard, Polana jârèya, salèrana serrèng èntar antarana Jeddah, Boston, Cambridge, bân Massachusetts. Kalakowânna è laboratorium è Harvard ngater èpon ghâbây maso' ḍâlem sèttong film dokumèntèr sè èsokong sareng Kantor Èksekutif Prèsidèn Amèrika Serikat. Asareng empa' kolègana, salèrana apromosi pendidikan sains ka bâgiyân na'-kana' ngodâ. Abhârengngan bân kagiadhân ilmiyanna, Sindi noro' partisipasi ḍâlem pan-bârâmpan acara sè tojjhuwânna maongghâ kasadaran sains è bâgiyân bâbinè' bân ana' binè', khusussâ è Arab Saudi bân dhunnya Muslim. Salèrana jhughân lèbur kalabân isu *brain drain*, dhâddhi speaker sè èyonjhâng è Jeddah Economic Forum 2005.

## Sombher